Пикассо, Пабло

Пабло Пикассо () — испан сӱретче, скульптор, Кубизм йогынлан негызым пыштен.
Шочын Шыжа тызын 25-ше кечыштыже 1881 ийыште.Кубизм направленийым шочыктен.Пикассо шуко скульптур,керамика,график шотышто пашам ыштен.20-шо курымын тӱвыражлан тӱҥалтышым пыштен.шке курымыштыжо тудын коло тӱжем утла пашажым шотлен.Эксперт-шамыч тудым эн шергакан сӱретче сымын акленыт.2008 ийыште тудын пашажым ужалыме лектыш 262 млн долларыш шуын.Испан йӱла почеш тудо кок фамилиян лийын:иктыже ачажын-Руис,аважын -Пикассо.Шке шочмо суртыштыжо,кудыжо Мерсед площадьыште верланен,тоштер пӧртым почмо,тудын лӱмжымак нумалеш.1891 ийыште ачаже Ла-Коруньеште туныктышылан пашам ышта,садлан ешыже вес верыш илыш кусна,тыште Пабло Искусство школышто тунемеш.1895 ийыште Барселоныш илаш кусна.Тыште Пикассо Ла-Лонхасе Искусство школышко тунемаш пура ,тыште тудо экзаменым сайын куча.1900-ше ийыште Пикассо шке йолташыж Касахемас дене Парижыш кая.Тиде жапыште тудын илышыштыже шуко нелылык вашлиялтеш,да йолташыже шкенжын ӱмыржым лугыч ышта.1902-1904 ийыште тудо шке пашаштыже шоҥгылыкым,колымашым,нужналыкым ончыкта.Тудын сӱретыштыже пелганде тӱс озалана.Шукыжо Эль Грекон пашажым шарныкта.1905 ийыште "Девочка на шаре" сӱретым воза .Тыште тудо клоуным,акробатым да шуко волгыдо тӱсым пуртен.

 Важ-влак 

Категорий:Испан сӱретче-влак